NORAKSTS

|  |  |
| --- | --- |
| 29.06.2023. | Nr.6/25 |

###### PAR DALĪBU EIROPAS VALSTU DABASZINĀTŅU PEDAGOGU ASOCIĀCIJĀ “ZINĀTNE UZ SKATUVES”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Lai veicinātu dabaszinātņu, tehnoloģiju, inženierzinātņu un matemātikas (turpmāk -STEM) mācību attīstību, kvalitāti un skolotāju profesionālo pilnveidi, Jelgavas pilsētas dome ar 2016. gada 28. aprīļa lēmumu Nr.4/15 “Par dalību Eiropas valstu dabaszinātņu pedagogu asociācijā “Zinātne uz skatuves”” piekrita Jelgavas pilsētas pašvaldības pieaugušo izglītības iestādes “Zemgales reģiona kompetenču attīstības centrs” dalībai Eiropas valstu dabaszinātņu pedagogu asociācijā “Zinātne uz skatuves”” (turpmāk – Asociācija).

Asociācijas darbības mērķis ir STEM izglītības veicināšana izglītības iestādēs un sabiedrībā vietējā un starptautiskā līmenī. Asociācija ir bezpeļņas organizācija un tai nav saimniecisku mērķu. Asociācijas biedri ir izglītības iestādes.

Saglabājot dalību Asociācijā, tiks ievērojami sekmēta STEM mācību priekšmetu mācīšanas kvalitāte izglītības iestādēs, paplašinātas iespējas pedagogu profesionālajai pilnveidei, nodrošināta iespēja pedagogiem piedalīties starptautisku mācību materiālu izstrādē, kā arī tiks popularizēta Jelgavas labā prakse intereses veicināšanā STEM jomā.

Pamatojoties uz Pašvaldību likuma 4.panta pirmās daļas 4., 12.punktu, 10.panta pirmās daļas 9.punktu, 79.panta trešo un ceturto daļu un Izglītības likuma 13.panta 2.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības dalību Eiropas valstu dabaszinātņu pedagogu asociācijā “Zinātne uz skatuves” (reģ. Nr.VR 31203B, juridiskā adrese Am Borsigturm 15, 13507 Berlin, Vācija).
2. Pilnvarot Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” direktoru pārstāvēt Jelgavas valstspilsētas pašvaldības intereses Eiropas valstu dabaszinātņu pedagogu asociācijā “Zinātne uz skatuves”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā